
Nr. U32008-001334/07.04.2008
REFERAT

privind aprobarea Planului Urbanistic de Detaliu “Construire imobil locuinte colective P+2E+Eretras”, str. Vasile Carlova nr. 9,  Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timisoara si strategia de dezvoltare si renovare urbana promovata de catre Consiliul Local al Municipiului Timişoara;


Având în vedere solicitarea înregistrată cu nr. U32008-001334/11.03.2008, privind aprobarea Planului Urbanistic de Detaliu “Construire imobil locuinte colective P+2E+Eretras”, str. Vasile Carlova, nr. 9, Timişoara.

Având în vedere prevederile Certificatului de Urbanism nr. 6338/02.10.2007;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu “Construire imobil locuinte colective P+2E+Eretras”, str. Vasile Carlova, nr. 9, Timişoara.

 
Documentaţia Plan Urbanistic de Detaliu “Construire imobil locuinte colective P+2E+Eretras”, str. Vasile Carlova, nr. 9, Timişoara, a fost elaborată de firma de proiectare S.C. CADMOS SYSTEM S.R.L., proiect nr. 32_2007, la cererea beneficiarilor CRISTIAN ANDREAS GOLDSCHMIDT si BERZAK EVELINDE IRINA.

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zonă de interes deosebit, pentru care este necesar avizul Consiliului Judeţean Timiş.

Terenul studiat în cadrul Planului Urbanistic de Detaliu “Construire imobil locuinte colective P+2E+Eretras”, str. Vasile Carlova, nr. 9, Timişoara, este situat în intravilanul municipiului Timişoara, in zona Fabric, fiind delimitat de str. Vasile Carlova în partea de sud si de parcele private la est, vest si nord.
Conform PUG aprobat prin HCL 157/2002 si prelungit cu HCL 139/2007, terenul studiat este cuprins in UTR 39, cu destinatia de zona de locuinte si functiuni complementare, in regim de P+2E.
Prin prezentul PUD “Construire imobil locuinte colective P+2E+Eretras”, str. Vasile Carlova, nr. 9, Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.
Suprafaţa totală studiată în cadrul  Planului Urbanistic de Detaliu “Construire imobil locuinte colective P+2E+Eretras”, str. Vasile Carlova, nr. 9, Timişoara, este de 973 mp, proprietatea beneficiarilor CRISTIAN ANDREAS GOLDSCHMIDT si BERZAK EVELINDE IRINA, este înscrisa în C.F. nr. 2445, nr. cadastral 6472, gradina in suprafata de 562 mp si nr. cadastral 6473, casa si curte, in suprafata de 411 mp.

Terenul studiat este ocupat in prezent de constructii, propuse spre demolare.

Prin documentaţie se propune realizarea pe teren a unui imobil pentru locuinte colective ce va cuprinde un număr de 14 apartamente, 16 locuri de parcare, in regim de inaltime P+2E+Er si cu accese auto şi pietonale de pe str. Vasile Carlova, in conformitate cu Avizul Comisiei de Circulatie nr. TH2008 - 000669/14.02.2008.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U aferentă P.U.G., aprobat prin HCL nr. 157/05.08.2002.

Indicii propuşi prin documentaţie sunt:

POT max = 40 %

CUT max=  1,57
Regim de inaltime max. P+2E+Er
Spatii verzi 12,64%
La realizarea investiţiei se vor respecta toate condiţiile impuse prin avizele eliberate de deţinătorii de reţele şi utilităţi publice.

Sunt prevăzute branşamente la reţelele edilitare existente în zonă, pentru a deservi obiectivele propuse. 

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.).
Planului Urbanistic de Detaliu “Construire imobil locuinte colective P+2E+Eretras”, str. Vasile Carlova, nr. 9, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani.

